User:Ramanoza/sandbox

Why Organic farming
ઝેરી ખેતીના ઝંઝાવાતથી થતાં જીવતરનાં ઝેરને નિવારવા સજીવ ખેતી અનિવાર્ય

દેશમાં આઝાદી પછી વિવિધ આર્થિક ક્ષેત્રોમાં ઉત્પાદકતા અને ઉત્પાદનલક્ષી ફેરફારો થયા છે તે રીતે ખેતીમાં પણ ફેરફારો થયા છે. આધુનિક ખેતી (હરિતક્રાંતિ) ને કારણે વિવિધ પાકોની ઉત્પાદકતા અને ઉત્પાદનમાં વધારો થયો છે. પરંતુ ખેતીમાં અને ખેત સાધનોનાં પરિવર્તનોથી માનવીના આરોગ્ય અને જીવન સાથે કેટલાંક ગંભીર પ્રશ્નો સર્જાયાં છે. આધુનિક ખેતી એટલે આધુનિક બિયારણો, રાસાયણીક ખાતરો, જંતુનાશક દવાઓ, સિંચાઈ અને યંત્રો તથા આધુનિક ખેત સાધનોનો ઉપયોગ. આ ખેત સાધનોના ઉપયોગથી ખેત ઉત્પાદન વધેલ છે. ૧૯૫૦-૫૧માં અનાજનું ઉત્પાદન ૫૦૮ લાખ ટન હતું તે વધીને ૨૦૦૯-૧૦ માં ૨૩૩૯ લાખ ટન થયેલ. આ જ રીતે અન્ય ખેત પેદાશોના ઉત્પાદનમાં પણ વધારો થયો છે. તેમાંથી આધુનિક બિયારણ, રાસાયણિક ખાતરો અને જંતુનાશક દવાઓના ઉપયોગથી ખાસ કરીને માનવજીવન માટે પ્રશ્નો સર્જાયાં છે. ૧૯૬૬-૬૭માં ૧.૮૯ મીલીયન હેક્ટરમાં આધુનિક બિયારણનું વાવેતર થતું હતું તે વધીને ૧૯૭૧-૭૨માં ૧૮.૧૭ મીલીયન હેક્ટર, ૧૯૯૮-૯૯માં ૭૮.૪ મીલીયન હેક્ટર થયેલ. ૧૯૮૦-૮૧માં ૨૫ લાખ ક્વીન્ટલ પ્રમાણીત આધુનિક બિયારણનું વિતરણ થયેલ જે ૨૦૦૬-૦૭માં ૧૪૯.૬૩ લાખ કવીન્ટલનું થયેલ. છેલ્લા કેટલાંક સમયથી બી.ટી. બિયારણોનું વાવેતર પણ વધેલ છે. આધુનિક બિયારણથી પાક પેદાશોને વધારે પાણી જોઈએ છે. આથી પાણીનો અતિ વપરાશ થતાં પીવાના પાણીના જથ્થાના અને ગુણવત્તાના પ્રશ્નો સર્જાય છે. પાણીના તળ ઊંડા જતાં પાણીમાં ખારાશ, ક્ષારતા વધે છે જે માનવ આરોગ્ય માટે નુકસાનકારક છે. બીટી બિયારણોના વાવેતરથી જે પેદાશો તૈયાર થાય છે તે માનવ આરોગ્ય માટે નુકસાનકારક છે. (B.T) બી.ટી. શાકભાજી, ખાદ્યપાકો સામે દેશભરમાં વિરોધ થયેલ છે. આધુનિક ખેતીને કારણે ભારતીય ખેતીમાં રાસાયણીક ખાતરોનો વપરાશ વધ્યો છે. ૧૯૫૨-૫૩માં માત્ર ૬૬,૦૦૦ ટન રાસાયણ ખાતરોનો વપરાશ થતો હતો તે વધીને ૨૦૦૫-૦૬માં ૧૮૧ લાખ ટન અને આજે લગભગ ૨૫૦ લાખ ટન થયેલ છે. પંજાબમાં સૌથી વધારે એટલે કે હેક્ટરદીઠ ૨૧૦ કી.ગ્રા.થી વધારે રાસાયણીક ખાતરોનો વપરાશ થાય છે. રાસાયણિક ખાતરોનો અતિ વપરાશથી તેના તત્ત્વો વિવિધ ખાદ્યપાકો દ્વારા ખોરાકમાં આવે છે તે માનવ શરીરમાં પ્રવેશતાં રોગપ્રતિકારક ક્ષમતા ઘટે છે. માનવ શરીર જ ઘણાં બધાં રોગોનું આશ્રય સ્થાન બને છે. સમગ્ર દેશમાંથી પંજાબમાં સૌથી વધારે પ્રમાણમાં રાસાયણીક ખાતરોનો વપરાશ થાય છે. તેમાં પણ ભટીંડા જિલ્લામાં પંજાબની સરેરાશ કરતાં પણ ઘણો જ વધારે વપરાશ થાય છે. કેન્સરના દર્દીઓનું પ્રમાણ પણ આ રાજ્યમાં વધારે છે અને ભટીંડા જિલ્લામાં ઘણું વધારે છે. ભટીંડાથી બિકાનેરથી એક સીધી ટ્રેન છે. બિકાનેરમાં કેન્સરની સારવાર માટે સારી વ્યવસ્થા ધરાવતી હોસ્પીટલ છે. આથી ભટીંડા-બિકાનેર ટ્રેઈનમાં કેન્સરની સારવાર લેવા જતાં દર્દીઓ અને તેનાં સગાઓની સંખ્યા વધારે હોય છે. આથી આ ગાડીને કેન્સર એક્સપ્રેસ તરીકે પણ ઓળખવામાં આવે છે. આમ વધારે ઉત્પાદનની લ્હાયમાં ઝેરી ખાતરોનો અંધાધુંધ ઉપયોગ કરીને જીવનને ઝેરી બનાવેલ છે. આધુનિક બિયારણો અને રાસાયણીક ખાતરોના વપરાશથી પાકનું ઉત્પાદકતા વધી પણ પાક તૈયાર થતાં પહેલાં તેનાં છોડોની રોગપ્રતિકારક શક્તિ ઘટતાં પાકોને પારાવાર રોગો થવા લાગ્યા. પાકની રોગપ્રતિકારક શક્તિ ઘટતાં વિવિધ જંતુઓ, કીટકો, જીવાણુંઓ, ઈયળો અને અન્ય સજીવો વધવાની સાથે અનેક પ્રકારના રોગો પણ વધ્યા. ફુગનું પ્રમાણ વધ્યું. આથી જંતુનાશક, કીટનાશક, ફુગનાશક રાસાયણીક દવાઓના આકરા ડોઝની જરૃર પડી. આથી આ પ્રકારની દવાઓનો વપરાશ સતત વધતો ગયો. ૧૯૫૦ના દાયકામાં માત્ર ૧૦૦ ટન દવાઓનો ઉપયોગ થતો હતો. જે વધીને ૨૦૦૪-૦૫માં ૪૦,૭૦૦ ટન થયેલ. ખેતીમાં આ પ્રકારની દવાના અતિ વપરાશથી તેના ઝેરી તત્ત્વો ખોરાક દ્વારા માનવ શરીરમાં પ્રવેશ્યાં. લોકોની રોગપ્રતિકારક શક્તિ ઘટવા ઉપરાંત ઘણાં રોગો વધ્યાં. કીડનીના રોગો, મગજના રોગો, હૃદયના રોગો, ચામડીના રોગો વધવા ઉપરાંત કસુવાવડ, જેવા રોગો પણ વધ્યા. વિશ્વના ૨૪ દેશોની ૧૦૦૦ કંપનીઓ ભારતની કંપનીઓ સાથે સહયોગ કરીને અનેકાનેક પ્રકારની ઝેરી દવાઓ વેચે છે. તેમાંથી અમુક દવાઓના ઉત્પાદન, વેચાણ અને વપરાશ પર તેમનાં દેશમાં ૧૦-૧૫ કે તે કરતાં વધારે વર્ષોથી પ્રતિબંધ છે. છતાં ભારતમાં તેનું ખુલ્લેઆમ ઉત્પાદન-વેચાણ થાય છે. કેટલાંક આ દવાઓને મોતનો સામાન કહે છે! ભારતમાં કાયદેસર રીતે કોઈ વ્યક્તિને મૃત્યુ માટેની છુટ આપવામાં આવતી નથી. આથી જ આત્મહત્યા કરવાનો પ્રયાસ કરનાર જીવીત વ્યક્તિ પર કેસ ચલાવવામાં આવે છે. 'પણ ઝેરી દવાઓના ઉત્પાદન-વેચાણની છુટ છે !??' ધારોકે કે એક ગ્રામ પણ આ પ્રકારની દવાઓનો ઉપયોગ ન કરવામાં આવે તો ખેતીમાં પાકનું કેટલું નુકસાન જાય? એક અભ્યાસીના મતે જંતુનાશક દવાઓનો વપરાશ ન થાય તો ખેતીમાં વાર્ષિક રૃા. ૧૫૦૦ કરોડનું નુકસાન થાય છે.પરંતુ આ રૃા. ૧૫૦૦ કરોડનું નુકસાન રોકવા માટે ભારતના ખેડૂતો ખેતીમાં રૃા. ૫ લાખ કરોડનો ખર્ચ કરે છે. ૧૦૦૦ કંપનીઓ દેશમાં જંતુનાશક, કીટનાશક, ફુગનાશક વગેરે દવાઓના વેચાણ દ્વારા મેળવે છે. તો નુકસાનને બચાવવા માટે તેનાથી અનેક ગણું નુકસાન ખેડૂતો ભોગવે છે. પણ સૌથી વધારે નુકસાન તો માનવ આરોગ્ય અને માનવજીવનને છે. કેન્સર સહીતના નિષ્ણાંત તબીબોને પુછીએ કે રોગ માટે ઘણાં કારણો જવાબદાર છે. તો તેમાંથી મુખ્ય કારણ શું ? તો તેઓ કહેશે કે રાસાયણીક ખાતરો અને જંતુનાશક દવાઓના સત્વોવાળી ખોરાક તેના માટે જવાબદાર છે. તેનું ઝેર પશુઓના અને માતાના દુધમાં પણ આવે છે. દવા છાંટતી વખતે જ પ્રતિવર્ષ ૭૦,૦૦૦ લોકો મરણ પામે છે. પ્રદુષિત ખોરાકને કારણે હજારો લોકો મરણ પામે છે/પામતા હશે. તેથી ઝેરી ખેતીના ઝંઝાવાતથી થતાં જીવતરના ઝેરને રોકવાની જરૃર છે. રાસાયણિક ખાતર અને જંતુનાશક દવાઓના ઉપયોગ વિના ગૌમૂત્ર, ગોબર, ખેતીનો કચરો, લીલો પડવાશ, અળસિયાં, વગેરેનું સેન્દ્રીય ખાતર અને ગૌમૂત્ર, કડવી વનસ્પતિઓ જેમકે લીમડો, કારેલા, કરંજ, આંકડો, ગોળ, તમાકુ, મરચાનો ભુકો વગેરેની સેન્દ્રીય દવા બનાવીને તે બન્નેના ઉપયોગથી સેન્દ્રીય ખેતી કરવાથી ખેત ઉત્પાદન વધશે. બમણાંથી વધારે ભાવો આવશે, આવક વધશે, જમીનની જાળવણી થશે. આ ઉપરાંત સમગ્ર દેશ કે સમાજને શુદ્ધ, સાત્વિક ખોરાક મળતાં માનવ આરોગ્ય વધતાં રોગમુક્ત તન અને ચિંતામુક્ત મનના માનવ સમાજનું નિર્માણ થશે.

Why Organic farming
ઝેરી ખેતીના ઝંઝાવાતથી થતાં જીવતરનાં ઝેરને નિવારવા સજીવ ખેતી અનિવાર્ય

દેશમાં આઝાદી પછી વિવિધ આર્થિક ક્ષેત્રોમાં ઉત્પાદકતા અને ઉત્પાદનલક્ષી ફેરફારો થયા છે તે રીતે ખેતીમાં પણ ફેરફારો થયા છે. આધુનિક ખેતી (હરિતક્રાંતિ) ને કારણે વિવિધ પાકોની ઉત્પાદકતા અને ઉત્પાદનમાં વધારો થયો છે. પરંતુ ખેતીમાં અને ખેત સાધનોનાં પરિવર્તનોથી માનવીના આરોગ્ય અને જીવન સાથે કેટલાંક ગંભીર પ્રશ્નો સર્જાયાં છે. આધુનિક ખેતી એટલે આધુનિક બિયારણો, રાસાયણીક ખાતરો, જંતુનાશક દવાઓ, સિંચાઈ અને યંત્રો તથા આધુનિક ખેત સાધનોનો ઉપયોગ. આ ખેત સાધનોના ઉપયોગથી ખેત ઉત્પાદન વધેલ છે. ૧૯૫૦-૫૧માં અનાજનું ઉત્પાદન ૫૦૮ લાખ ટન હતું તે વધીને ૨૦૦૯-૧૦ માં ૨૩૩૯ લાખ ટન થયેલ. આ જ રીતે અન્ય ખેત પેદાશોના ઉત્પાદનમાં પણ વધારો થયો છે. તેમાંથી આધુનિક બિયારણ, રાસાયણિક ખાતરો અને જંતુનાશક દવાઓના ઉપયોગથી ખાસ કરીને માનવજીવન માટે પ્રશ્નો સર્જાયાં છે. ૧૯૬૬-૬૭માં ૧.૮૯ મીલીયન હેક્ટરમાં આધુનિક બિયારણનું વાવેતર થતું હતું તે વધીને ૧૯૭૧-૭૨માં ૧૮.૧૭ મીલીયન હેક્ટર, ૧૯૯૮-૯૯માં ૭૮.૪ મીલીયન હેક્ટર થયેલ. ૧૯૮૦-૮૧માં ૨૫ લાખ ક્વીન્ટલ પ્રમાણીત આધુનિક બિયારણનું વિતરણ થયેલ જે ૨૦૦૬-૦૭માં ૧૪૯.૬૩ લાખ કવીન્ટલનું થયેલ. છેલ્લા કેટલાંક સમયથી બી.ટી. બિયારણોનું વાવેતર પણ વધેલ છે. આધુનિક બિયારણથી પાક પેદાશોને વધારે પાણી જોઈએ છે. આથી પાણીનો અતિ વપરાશ થતાં પીવાના પાણીના જથ્થાના અને ગુણવત્તાના પ્રશ્નો સર્જાય છે. પાણીના તળ ઊંડા જતાં પાણીમાં ખારાશ, ક્ષારતા વધે છે જે માનવ આરોગ્ય માટે નુકસાનકારક છે. બીટી બિયારણોના વાવેતરથી જે પેદાશો તૈયાર થાય છે તે માનવ આરોગ્ય માટે નુકસાનકારક છે. (B.T) બી.ટી. શાકભાજી, ખાદ્યપાકો સામે દેશભરમાં વિરોધ થયેલ છે. આધુનિક ખેતીને કારણે ભારતીય ખેતીમાં રાસાયણીક ખાતરોનો વપરાશ વધ્યો છે. ૧૯૫૨-૫૩માં માત્ર ૬૬,૦૦૦ ટન રાસાયણ ખાતરોનો વપરાશ થતો હતો તે વધીને ૨૦૦૫-૦૬માં ૧૮૧ લાખ ટન અને આજે લગભગ ૨૫૦ લાખ ટન થયેલ છે. પંજાબમાં સૌથી વધારે એટલે કે હેક્ટરદીઠ ૨૧૦ કી.ગ્રા.થી વધારે રાસાયણીક ખાતરોનો વપરાશ થાય છે. રાસાયણિક ખાતરોનો અતિ વપરાશથી તેના તત્ત્વો વિવિધ ખાદ્યપાકો દ્વારા ખોરાકમાં આવે છે તે માનવ શરીરમાં પ્રવેશતાં રોગપ્રતિકારક ક્ષમતા ઘટે છે. માનવ શરીર જ ઘણાં બધાં રોગોનું આશ્રય સ્થાન બને છે. સમગ્ર દેશમાંથી પંજાબમાં સૌથી વધારે પ્રમાણમાં રાસાયણીક ખાતરોનો વપરાશ થાય છે. તેમાં પણ ભટીંડા જિલ્લામાં પંજાબની સરેરાશ કરતાં પણ ઘણો જ વધારે વપરાશ થાય છે. કેન્સરના દર્દીઓનું પ્રમાણ પણ આ રાજ્યમાં વધારે છે અને ભટીંડા જિલ્લામાં ઘણું વધારે છે. ભટીંડાથી બિકાનેરથી એક સીધી ટ્રેન છે. બિકાનેરમાં કેન્સરની સારવાર માટે સારી વ્યવસ્થા ધરાવતી હોસ્પીટલ છે. આથી ભટીંડા-બિકાનેર ટ્રેઈનમાં કેન્સરની સારવાર લેવા જતાં દર્દીઓ અને તેનાં સગાઓની સંખ્યા વધારે હોય છે. આથી આ ગાડીને કેન્સર એક્સપ્રેસ તરીકે પણ ઓળખવામાં આવે છે. આમ વધારે ઉત્પાદનની લ્હાયમાં ઝેરી ખાતરોનો અંધાધુંધ ઉપયોગ કરીને જીવનને ઝેરી બનાવેલ છે. આધુનિક બિયારણો અને રાસાયણીક ખાતરોના વપરાશથી પાકનું ઉત્પાદકતા વધી પણ પાક તૈયાર થતાં પહેલાં તેનાં છોડોની રોગપ્રતિકારક શક્તિ ઘટતાં પાકોને પારાવાર રોગો થવા લાગ્યા. પાકની રોગપ્રતિકારક શક્તિ ઘટતાં વિવિધ જંતુઓ, કીટકો, જીવાણુંઓ, ઈયળો અને અન્ય સજીવો વધવાની સાથે અનેક પ્રકારના રોગો પણ વધ્યા. ફુગનું પ્રમાણ વધ્યું. આથી જંતુનાશક, કીટનાશક, ફુગનાશક રાસાયણીક દવાઓના આકરા ડોઝની જરૃર પડી. આથી આ પ્રકારની દવાઓનો વપરાશ સતત વધતો ગયો. ૧૯૫૦ના દાયકામાં માત્ર ૧૦૦ ટન દવાઓનો ઉપયોગ થતો હતો. જે વધીને ૨૦૦૪-૦૫માં ૪૦,૭૦૦ ટન થયેલ. ખેતીમાં આ પ્રકારની દવાના અતિ વપરાશથી તેના ઝેરી તત્ત્વો ખોરાક દ્વારા માનવ શરીરમાં પ્રવેશ્યાં. લોકોની રોગપ્રતિકારક શક્તિ ઘટવા ઉપરાંત ઘણાં રોગો વધ્યાં. કીડનીના રોગો, મગજના રોગો, હૃદયના રોગો, ચામડીના રોગો વધવા ઉપરાંત કસુવાવડ, જેવા રોગો પણ વધ્યા. વિશ્વના ૨૪ દેશોની ૧૦૦૦ કંપનીઓ ભારતની કંપનીઓ સાથે સહયોગ કરીને અનેકાનેક પ્રકારની ઝેરી દવાઓ વેચે છે. તેમાંથી અમુક દવાઓના ઉત્પાદન, વેચાણ અને વપરાશ પર તેમનાં દેશમાં ૧૦-૧૫ કે તે કરતાં વધારે વર્ષોથી પ્રતિબંધ છે. છતાં ભારતમાં તેનું ખુલ્લેઆમ ઉત્પાદન-વેચાણ થાય છે. કેટલાંક આ દવાઓને મોતનો સામાન કહે છે! ભારતમાં કાયદેસર રીતે કોઈ વ્યક્તિને મૃત્યુ માટેની છુટ આપવામાં આવતી નથી. આથી જ આત્મહત્યા કરવાનો પ્રયાસ કરનાર જીવીત વ્યક્તિ પર કેસ ચલાવવામાં આવે છે પણ ઝેરી દવાઓના ઉત્પાદન-વેચાણની છુટ છે !?? ધારોકે કે એક ગ્રામ પણ આ પ્રકારની દવાઓનો ઉપયોગ ન કરવામાં આવે તો ખેતીમાં પાકનું કેટલું નુકસાન જાય? એક અભ્યાસીના મતે જંતુનાશક દવાઓનો વપરાશ ન થાય તો ખેતીમાં વાર્ષિક રૃા. ૧૫૦૦ કરોડનું નુકસાન થાય છે.પરંતુ આ રૃા. ૧૫૦૦ કરોડનું નુકસાન રોકવા માટે ભારતના ખેડૂતો ખેતીમાં રૃા. ૫ લાખ કરોડનો ખર્ચ કરે છે. ૧૦૦૦ કંપનીઓ દેશમાં જંતુનાશક, કીટનાશક, ફુગનાશક વગેરે દવાઓના વેચાણ દ્વારા મેળવે છે. તો નુકસાનને બચાવવા માટે તેનાથી અનેક ગણું નુકસાન ખેડૂતો ભોગવે છે. પણ સૌથી વધારે નુકસાન તો માનવ આરોગ્ય અને માનવજીવનને છે. કેન્સર સહીતના નિષ્ણાંત તબીબોને પુછીએ કે રોગ માટે ઘણાં કારણો જવાબદાર છે. તો તેમાંથી મુખ્ય કારણ શું ? તો તેઓ કહેશે કે રાસાયણીક ખાતરો અને જંતુનાશક દવાઓના સત્વોવાળી ખોરાક તેના માટે જવાબદાર છે. તેનું ઝેર પશુઓના અને માતાના દુધમાં પણ આવે છે. દવા છાંટતી વખતે જ પ્રતિવર્ષ ૭૦,૦૦૦ લોકો મરણ પામે છે. પ્રદુષિત ખોરાકને કારણે હજારો લોકો મરણ પામે છે/પામતા હશે. તેથી ઝેરી ખેતીના ઝંઝાવાતથી થતાં જીવતરના ઝેરને રોકવાની જરૃર છે. રાસાયણિક ખાતર અને જંતુનાશક દવાઓના ઉપયોગ વિના ગૌમૂત્ર, ગોબર, ખેતીનો કચરો, લીલો પડવાશ, અળસિયાં, વગેરેનું સેન્દ્રીય ખાતર અને ગૌમૂત્ર, કડવી વનસ્પતિઓ જેમકે લીમડો, કારેલા, કરંજ, આંકડો, ગોળ, તમાકુ, મરચાનો ભુકો વગેરેની સેન્દ્રીય દવા બનાવીને તે બન્નેના ઉપયોગથી સેન્દ્રીય ખેતી કરવાથી ખેત ઉત્પાદન વધશે. બમણાંથી વધારે ભાવો આવશે, આવક વધશે, જમીનની જાળવણી થશે. આ ઉપરાંત સમગ્ર દેશ કે સમાજને શુદ્ધ, સાત્વિક ખોરાક મળતાં માનવ આરોગ્ય વધતાં રોગમુક્ત તન અને ચિંતામુક્ત મનના માનવ સમાજનું નિર્માણ થશે.